pythainlp/thai-wiki-dataset-v4 huggingface dataset:
ไก่ทิกก้ามาซาล่า

ไก่ทิกก้ามาซาล่า  เป็นอาหารจานที่ประกอบด้วยไก่บ่มนำไปย่าง (ไก่ติกกา) ใส่ในน้ำซอสที่ปรุงรส โดยทั่วไปน้ำซอสนี้มีลักษณะครีมมีและเป็นสีส้ม อาหารจานนี้ทำให้เป็นที่นิยมขึ้นมาโดยเชฟจากเอเชียใต้ที่นำไปเผยแพร่สูตรในสหราชอาณาจักร
ไก่ทิกก้ามาซาล่ามีเสิร์ฟในภัตตาคารทั่วโลก และจากผลสำรวจในปี 2012 ที่สำรวจชาวสหราชาอาณาจักรจำนวน 2,000 คน ไก่ทิกก้ามาซาล่าเป็นอาหารต่างชาติที่เป็นที่นิยมปรุงบ่อยที่สุดเป็นอันดับสอง รองจากอาหารจำพวกผัดของจีน
ส่วนประกอบ.
ไก่ทิกก้ามาซาล่าประกอบด้วยไก่ไร้กระดูกเป็นชิ้น ๆ หมักในเครื่องเทศกับโยเกิร์ต นำไปย่างในเตา ซึ่งเรียกว่าไก่ติกกา, จากนั้นนำมาเสิร์ฟในน้ำซอสลักษณะครีมมี ซอสนิยมทำมาจากมะเขือเทศกับผักชี กระนั้น ไก่ทิกกามาซาลาไม่ได้มีสูตรอาหารที่เป็นมาตรฐานเดียว ผลการสำรวจชิ้นหนึ่งพบสูตรสำหรับไก่ทิกกามาซาลาที่ต่างกันถึง 48 สูตร โดยมีส่วนประกอบร่วมกันในทุกสูตรเพียงอย่างเดียว คือเนื้อไก่
ที่มา.
ไม่เป็นที่ทราบแน่ชัดว่าไก่ทิกก้ามาซาล่ามีที่มาเช่นไร แต่ อะลี อะห์เมด อัสลาม (Ali Ahmed Aslam) เจ้าของภัตตาคารแห่งหนึ่งในกลาสโกว์ มักได้รับการยอมรับว่าเป็นผู้คิดค้นไก่ทิกก้ามาซาล่า โดยใช้เอาซอสที่ทำมาจากมะเขือเทศกระป๋องกับเครื่องเทศ อัสลามเกิดในประเทศปากีสถาน ก่อนจะย้ายมาตั้งรกรากในกลาสโกว์ เขาเสียชีวิตในปี 2022 ด้วยวัย 77 ปี
แหล่งข้อมูลอื่น ๆ ระบุว่าไก่ทิกก้ามาซาล่าน่าจะมาจากชุมชนชาวเอเชียใต้ในสหราชอาณาจักรในภาพรวม หรือบางส่วนระบุเมืองกลาสโกว์ เป็นพิเศษว่าเป็นเมืองที่กำเนิดของอาหารจานนี้ นักประวันิศาสตร์อาหารชาติพันธุ์ Peter และ Colleen Grove ได้นำเอาประเด็นข้ออ้างจำนวนมากเกี่ยวกับที่มาของไก่ทิกก้ามาซาล่ามาพูดคุย และสรุปความไว้ว่าอาหารจานนี้ "เป็นไปได้มากที่สุดว่าจะถูกคิดค้นขึ้นในสหราชอาณาจักร โดยเชฟที่น่าจะเป็นชาวบังกลาเทศ"
ไก่ทิกก้ามาซาล่าน่าจะมาจากแกงไก่เนย ซึ่งเป็นอาหารยอดนิยมในแถบอนุทวีปอินเดียตอนเหนือ ในหนังสือ "Multicultural Handbook of Food, Nutrition and Dietetics" อ้างว่าไก่ทิกก้ามาซาล่าคิดค้นขึ้นโดยผู้อพยพชาวบังกลาเทศในสหราชอาณาจักร โดยคิดค้นขึ้นในทศวรรษ 1960s บรรดาเชฟชาวบังกลาเทศนี้ยังได้พัฒนาสูตรและเสิร์ฟ "อาหารอินเดีย" ขึ้นใหม่ ที่ "ไม่ใช่ของแท้" (new inauthentic "Indian" dishes) ในจำนวนนี้รวมถึงไก่ทิกก้ามาซาล่าด้วย
วัดสลัก

วัดสลัก เป็นวัดราษฎร์สังกัดคณะสงฆ์ฝ่ายมหานิกายตั้งอยู่ในตำบลท่าโสม อำเภอเขาสมิง จังหวัดตราด มีเนื้อที่ 43 ไร่เศษ มีธรณีสงฆ์ 45 ไร่เศษ ปัจจุบันมีพระครูธรรมกิจจานุสารีเป็นเจ้าอาวาส
วัดสลัก เดิมชื่อ วัดสลักฆหมู ตามชื่อที่ระบุในใบพระราชทานวิสุงคามสีมาของอุโบสถหลังเก่าในสมัยพระบาทสมเด็จพระจุลจอมเกล้าเจ้าอยู่หัว ต่อมาเรียกติดปากว่า "วัดสลัก" จนได้กลายมาเป็นชื่อวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 ได้รับพระราชทานวิสุงคามสีมาครั้งหลังเมื่อวันที่ 19 พฤษภาคม พ.ศ. 2547
วิหารหรืออุโบสถหลังเก่าได้รับพระราชทานวิสุงคามสีมาเมื่อ พ.ศ. 2422 เคยเป็นที่ตั้งโรงประกอบพิธีเและที่ประทับเมื่อครั้งสมเด็จพระเจ้าตากสินมหาราชยกทัพผ่านมา สันนิษฐานว่า น่าจะสร้างขึ้นในปลายกรุงศรีอยุธยา โดยชาวบ้านได้ร่วมมือการสร้างวัดและอุโบสถตรงที่ประทับของพระเจ้าตากสินในสมัยปลายกรุงศรีอยุธยา อุโบสถหลังปัจจุบันเป็นอุโบสถสีขาว ด้านหน้าประดิษฐานพระพุทธรูปปางประทานพร ด้านหลังประดิษฐานพระพุทธรูปปางห้ามญาติ นอกจากนั้นในวัดยังมีศาลสมเด็จพระเจ้าตากสินมหาราชและเจดีย์ 3 องค์
คำอธิษฐานในวันที่จากลา FRIEREN

คำอธิษฐานในวันที่จากลา FRIEREN  เป็นซีรีส์มังงะญี่ปุ่น แต่งเรื่องโดยคาเนฮิโตะ ยามาดะ และวาดภาพโดยสึกาซะ อาเบะ ตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังตั้งแต่เดือนเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 11 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยสตูโอแมดเฮาส์ ออกอากาศตั้งแต่เดือนกันยายน พ.ศ. 2566 ถึงมีนาคม พ.ศ. 2567 ฤดูกาลที่สองมีกำหนดออกอากาศในเดือนมกราคม พ.ศ. 2569
ในเดือนกันยายน พ.ศ. 2565 มังงะมียอดจำหน่ายมากกว่า 7.2 ล้านเล่ม ในปี พ.ศ. 2564 "คำอธิษฐานในวันที่จากลา FRIEREN" ชนะรางวัลมังงะ ไทโช ครั้งที่ 14 และชนะรางวัลวัฒนธรรมเทซูกะ โอซามุ ครั้งที่ 25 ในสาขารางวัลผู้สร้างสรรค์หน้าใหม่
ร้องโดย โยอาโซบิ (YOASOBI)
ร้องโดย milet
ความจริง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>1464432</id>
 <revision>
 <id>12496796</id>
 <parentid>12421029</parentid>
 <timestamp>2025-08-25T08:44:03Z</timestamp>
 <contributor>
 <username>Narutzy</username>
 <id>179988</id>
 </contributor>
 <origin>12496796</origin>
 <model>wikitext</model>
 <format>text/x-wiki</format>
น้ำพริกเผา

น้ำพริกเผา เป็นน้ำพริกชนิดหนึ่ง เป็นการนำน้ำพริกที่นำส่วนผสมมาเผาหรือคั่วแห้ง แล้วนำมาตำให้ละเอียด พร้อมปรุงรส แล้วนำเนื้อน้ำพริกที่ได้นำไปผัดกับน้ำมันก่อนนำไปใช้ ซึ่งก็จะได้เนื้อน้ำพริกเหลว หรือนิ่มที่มีน้ำมันผสม สามารถนำไปรับประทานโดยการคลุกข้าว ทาขนมปัง หรือนำไปประกอบอาหารอย่างต้มยำกุ้ง ยำ พล่า หรือผัดต่าง ๆ เช่นผัดหอยลาย
ในสมัยโบราณจะนำพริกแห้งเผา กระเทียมเผา หอมเผา โยนใส่ในครกแล้วตำรวมกันเข้าไป ใส่เกลือเล็กน้อย แล้วนำส่วนผสมต่าง ๆ มาคั่วไฟ ปัจจุบันส่วนผสมของน้ำพริกเผามาจากพริกแห้ง หอม กระเทียม กุ้งแห้ง นำมาทอดให้กรอบ แล้วก็เอามาตำให้ละเอียด จากนั้นนำไปผัดในกระทะ ปรุงรสด้วยน้ำตาล น้ำปลา น้ำส้มมะขามเปียก
สำหรับน้ำพริกเผาตำรับชาววังที่เรียกกันว่า "น้ำพริกผัด" ไม่มีองค์ประกอบเกี่ยวข้องกับน้ำมัน จากสูตรในหนังสือ "ชีวิตที่อยู่ร่วมกันในวังสวนสุนันทา" (พ.ศ. 2528) ระบุว่านำพริกแห้งบางช้างเม็ดใหญ่ ๆ นำเม็ดออกแล้วนำมาตากแดดให้แห้งสนิท ปอกหัวหอมเล็ก หั่นฝอย ตากแดดให้แห้งกรอบ หั่นกระเทียมหัวเล็กไม่ต้องปอกเปลือก หั่นขวางหัวใส่กระด้งฝัดเอาเปลือกบาง ๆ ปลิวออกไป แล้วตากแดดให้แห้ง นำส่วนผสมทั้ง 3 อย่าง แยกคั่วแยกตำ นำมาใส่แล่ง แล้วกรองอีกทีจะได้ผงละเอียด จากนั้นนำทั้ง 3 อย่างมารวมกันในหม้อ นำกุ้งแห้งตัวโต ๆ ป่น แล้วใส่รวมลงไป ใส่น้ำปลา น้ำตาลทรายเล็กน้อย จากนั้นจึงนำขึ้นตั้งไฟอ่อน คนด้วยกันโดยพยายามไม่ให้ก้นไหม้ เมื่อได้ที่แล้วจึงลงมาพักไว้ให้หายร้อน
หน่วยบัญชาการทหารสหรัฐภาคใต้

หน่วยบัญชาการทหารสหรัฐภาคใต้  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่อำนวยควบคุมบังคับบัญชาทหารสหรัฐ วางแผนปฏิบัติการทางทหาร และคุ้มครองทรัพยากรทางทหารของสหรัฐ ภายในทวีปอเมริกาใต้และทะเลแคริบเบียน นอกจากนี้ ยังรับผิดชอบการป้องกันคลองปานามาและพื้นที่ต่อเนื่อง
หน่วยบัญชาการทหารสหรัฐภาคใต้ถูกก่อตั้งเมื่อปี 1963 ถือเป็นหน่วยบัญชาการรบรวมที่เก่าแก่เป็นลำดับที่สองรองจากหน่วยบัญชาการทหารสหรัฐภาคอินโดแปซิฟิก
แกงระแวง

แกงระแวง เป็นอาหารไทยประเภทแกงกะทิมีน้ำขลุกขลิก กึ่งแกงกึ่งผัด มีลักษณะคล้ายพะแนง แต่ใช้พริกแกงแบบแกงเขียวหวาน เติมขมิ้นสดและตะไคร้เข้าไป แกงระแวงต้นตำรับโบราณจะใส่เนื้อวัว แต่ในปัจจุบันสามารถใส่เนื้อสัตว์อื่น ๆ แทนได้ เช่น เนื้อหมู เนื้อไก่ เป็นต้น ปรุงรสด้วยน้ำปลาและน้ำตาลปี๊บ โรยพริกชี้ฟ้าและใบมะกรูดฉีกเพื่อตกแต่ง
ต้นกำเนิดของแกงระแวง บ้างว่ามีมาตั้งแต่สมัยทวารวดี บ้างว่าอาจจะได้รับอิทธิพลมาจากอินโดนีเซีย (ชวา) โดยผ่านทางภาคใต้ของไทย บ้างว่าแกงระแวงน่าจะมาจากแกงเผ็ดเนื้อวัวของชวา ที่เรียกว่า "เรินดัง" และสันนิษฐานว่าแกงชนิดนี้จะเข้าสู่เมืองไทยเมื่อคราวที่พระบาทสมเด็จพระจุลจอมเกล้าเจ้าอยู่หัวเสด็จประพาสชวา
ในวัฒนธรรมประชานิยมปรากฏแกงระแวงในภาพยนตร์เรื่อง "บุพเพสันนิวาส 2"
จีรัสณ์ วงศ์เพียร

จีรัสณ์ วงศ์เพียร (ชื่อเดิม: พงศกร วงศ์เพียร) (เกิด 13 สิงหาคม 2541) เป็นนักแสดงชายชาวไทย
ประวัติ.
พงศกรจบการศึกษาจากคณะนิเทศศาสตร์ มหาวิทยาลัยกรุงเทพ และ เริ่มเข้าสู่วงการจากการแคสติงและได้เจอกับผู้จัดการคนปัจจุบันจึงได้ชวนเข้าวงการ ก่อนที่จะเข้าวงการ พงศกรเคยชนะเลิศการประกวด GSB GEN CAMPUS STAR 2018 พอเริ่มเข้าสู่วงการก็ได้มีโอกาสแสดงภาพยนตร์ร่วมกับทางโมโนฟิล์ม ในบท "ฮิพฮ๊อพ" ในภาพยนตร์เรื่อง วุ่นนัก...รักต้องประหยัด (Make Money) ในปี พ.ศ. 2563 ต่อมาพงศกรได้มีภาพยนตร์เรื่องใหม่กับทางโมโนฟิล์ม ในบท "อาซิม” จากภาพยนตร์เรื่อง อโยธยา มหาละลวย ในปี พ.ศ. 2564
ต่อมาพงศกรเริ่มเป็นที่รู้จักมากขึ้นจากการรับบทนักแสดงนำจากซีรีส์เรื่อง รักนาย My ride ที่ออกอากาศในปี พ.ศ. 2565 โดยรับบทเป็น "หมอก" ร่วมกับ เฟม ชวินโรจน์ ลิขิตเจริญสกุล นอกจากนี้ยังมีผลงานเพลงประกอบซีรีส์ที่ทั้งสองคนได้ร่วมกันร้องอย่างเพลง กลัวเธอ(รู้) อีกด้วย
หน่วยบัญชาการทหารสหรัฐภาคแอฟริกา

หน่วยบัญชาการทหารสหรัฐภาคพื้นแอฟริกา  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบเกี่ยวกับปฏิบัติการทางทหารของสหรัฐในทวีปแอฟริกา (ไม่รวมประเทศอียิปต์) ตลอดจนให้ความสนับสนุนทางทหารต่อกำลังพลกองทัพท้องถิ่น
หน่วยบัญชาการนี้มีที่ตั้งอยู่ในชตุทการ์ท ประเทศเยอรมนี ที่ผ่านมามีข้อเสนอให้ย้ายที่ตั้งหน่วยบัญชาการไปยังสักประเทศในแอฟริกา แต่ยังไม่มีการดำเนินการอย่างจริงจัง
ผู้สำเร็จราชการร่วม

ผู้สำเร็จราชการร่วม  เป็นประมุขแห่งรัฐสองคนของสาธารณรัฐซานมารีโน ทั้งสองจะได้รับการเลือกตั้งทุกหกเดือนจากสภาใหญ่สามัญซึ่งเป็นหน่วยงานด้านนิติบัญญัติของประเทศ โดยปกติผู้สำเร็จราชการจะได้รับการคัดเลือกจากฝ่ายตรงข้ามและดำรงตำแหน่งวาระละหกเดือน การเข้ารับตำแหน่งของผู้สำเร็จราชการร่วมจะมีขึ้นในวันที่ 1 เมษายน และ 1 ตุลาคม ของทุกปี ประเพณีนี้ย้อนหลังไปถึง ค.ศ. 1243 เป็นอย่างน้อย
มารีอา ลุยซา แบร์ตี

มารีอา ลุยซา แบร์ตี (เกิด 6 ตุลาคม พ.ศ. 2514) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วมซานมารีโนร่วมกับมานูเอล ชาวัตตา ระหว่างวันที่ 1 ตุลาคม พ.ศ. 2565 – 1 เมษายน พ.ศ. 2566 นับเป็นวาระที่สองของเธอในการดำรงตำแหน่ง โดยเมื่อ 11 ปีก่อน เธอเคยดำรงตำแหน่งเดียวกันระหว่างวันที่ 1 เมษายน พ.ศ. 2554 – 1 ตุลาคม พ.ศ. 2554 โดยในวาระนั้นเธอดำรงตำแหน่งร่วมกับฟีลิปโป ตามัญญีนี
หน่วยบัญชาการยุทธศาสตร์สหรัฐ

หน่วยบัญชาการยุทธศาสตร์สหรัฐ  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ ที่ตั้งหน่วยอยู่ในฐานทัพอากาศออฟฟุตต์ รัฐเนแบรสกา รับผิดชอบด้านการป้องปรามนิวเคลียร์เชิงยุทธศาสตร์, การโจมตีทางอากาศทั่วโลก และดูแลเครือข่ายข่าวสารทั่วโลก (Global Information Grid) ของกระทรวงกลาโหม นอกจากนี้ ยังเป็นองค์กรหลักผู้ทำหน้าที่สนับสนุนหน่วยบัญชาการรบแห่งอื่นในระดับทั่วโลก ทั่งในด้าน การบังคับบัญชา, การควบคุม, การสื่อสาร, คอมพิวเตอร์, ข่าวกรอง, การตรวจการณ์ และการเฝ้าตรวจ หรือที่เรียกย่อว่า C4ISR
การดำรงอยู่ของหน่วยบัญชาการแห่งนี้ มีเพื่ออำนวย "ทรัพยากรรวมศูนย์ระดับชาติ ซึ่งมีความเข้าใจอันดีกว่าในภัยคุกคามพิเศษรอบโลกและวิธีการตอบโต้ภัยคุกคามดังกล่าวอย่างทันด่วน"
ภารกิจรักกระชากเรตติ้ง

ภารกิจรักกระชากเรตติ้ง (เกาหลี: ) เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยอี ดา-ฮี และชเว ชี-ว็อน ออกอากาศตั้งแต่วันที่ 5 ตุลาคมถึง 1 ธันวาคม ค.ศ. 2022 ในวันพุธและพฤหัสบดีเวลา 21:00 น. (เวลามาตรฐานเกาหลี) ทางช่องอีเอ็นเอ
เรื่องย่อ.
ซีรีส์เกี่ยวกับความโรแมนติกระหว่างเพื่อนซี้สองคน ซึ่งบังเอิญมาพบกันในรายการเรียลลิตี้หาคู่ในฐานะโปรดิวเซอร์และผู้เข้าร่วมรายการ และเริ่มสัมผัสถึงความรู้สึกโรแมนติกที่มีให้กัน
 โปรดิวเซอร์รายการบันเทิงมานานนับสิบปีที่หมดหวังกับงานและความรัก
 ศัลยแพทย์ตกแต่งผู้สูญเสียทั้งงานและความรัก
อังแกบบอบ

อังแกบบอบ หรือ ก็องแกบบอบ ("กงแกบโบบ") บ้างเรียก กบยัดไส้ หรือ กบยัดอั่ว เป็นอาหารที่ทำจากกบย่างยัดไส้ด้วยสมุนไพร นิยมรับประทานในช่วงวันสารทเขมร หรือที่เรียกว่าแซนโฎนตา โดยเป็นอาหารพื้นบ้านในภาคตะวันออกเฉียงเหนือตอนล่างหรืออีสานใต้ของประเทศไทย และยังพบในสำรับอาหารชาวเขมรในประเทศกัมพูชา เรียก ก็องแกบบก โดยชื่ออังแกบบอบเป็นภาษาเขมรถิ่นไทย แปลว่า "กบยัดไส้"
ส่วนประกอบสำหรับการทำอังแกบบอบ ได้แก่ กบนา, กระเทียม, ข่า, ตะไคร้, ใบมะกรูด, พริก, หอมแดง, พริกไทย, ใบกะเพรา โดยจะแบ่งกบเป็นสองส่วน ส่วนหนึ่งจับไปตัดหัว ขา ควักเครื่องในออก แล้วล้างให้สะอาด ส่วนกบอีกส่วนหนึ่งจะนำมาโรยเกลือและสับให้ละเอียดเพื่อทำเนื้อส่วนนี้มายัดไส้ (บางแห่งอาจผสมเนื้อไก่ลงไปด้วยเล็กน้อย) จากนั้นโขลกสมุนไพรทั้งหมดให้ละเอียดแล้วมาผสมคลุกเคล้าเข้ากับเนื้อกบสับเพื่อดับคาว เมื่อเข้ากันดีแล้วก็จะทำการยัดไปในช่องท้องของกบ แล้วนำไปย่างให้สุก เมื่อสุกอาจทากะทิที่ผสมเครื่องปรุงรสเพื่อทำให้กลิ่นหอมขึ้น และเมื่อย่างไม่ควรใช้ไฟแรง เพราะอาจทำให้ท้องกบแตก ดูไม่น่ารับประทาน ส่วน "ก็องแกบบก" ของประเทศกัมพูชา จะมีกรรมวิธีต่างไปบ้าง คือจะลอกหนังกบออก จากนั้นจะนำเนื้อกบมาสับและผสมกับเครื่องปรุงหลายชนิด ก่อนยัดใส่ในหนังตามเดิม แต่ส่วนผสมนั้นจะไม่ใส่พริกแบบอีสานใต้ของไทย หากแต่ใส่ถั่วลิสงลงไปแทน ก่อนนำไปหนีบไม้ย่างให้สุก
ในประเทศไทย อังแกบบอบมีขายทั่วไปริมข้างทางแถบชุมชนเชื้อสายเขมรในอีสานใต้ โดยเฉพาะในเขตจังหวัดสุรินทร์ และจะขายดีในช่วงเทศกาลสารทเขมร หรือที่เรียกว่าแซนโฎนตา เพราะผู้คนจะหวนกลับภูมิลำเนาเพื่อทำบุญให้แก่บรรพชนผู้ล่วงลับ
หน่วยบัญชาการทหารสหรัฐภาคอวกาศ

หน่วยบัญชาการทหารสหรัฐภาคอวกาศ  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ รับผิดชอบปฏิบัติการทางทหารในภาคอวกาศ กล่าวคือทุกปฏิบัติการในระดับความสูงเกินกว่า 100 กิโลเมตรเหนือพื้นดิน
หน่วยบัญชาการทหารสหรัฐภาคอวกาศ แรกถูกก่อตั้งในปี 1985 แต่ถูกยุบเลิกในปี 2002 และถูกโอนภารกิจให้แก่หน่วยบัญชาการยุทธศาสตร์ ต่อมารัฐบาลดอนัลด์ ทรัมป์ สั่งรื้อฟื้นหน่วยในปี 2019
ซากูระยุ

ซากูระยุ (; โรมาจิ: "Sakura-cha") แปลตรงตัวว่า "ชาดอกซากุระ" เป็นชาญี่ปุ่นทำมาจากการแช่ดอกซากุระด้วยน้ำต้มสุก การผสมลักษณะนี้กลายเป็นชาสมุนไพรชนิดหนึ่งและได้รับความนิยมในวัฒนธรรมเอเชียตะวันออกมาหลายชั่วอายุคน 
การตระเตรียม.
ส่วนผสมหลักคือกลีบดอกซากุระ ซึ่งจะถูกเก็บเกี่ยวเมื่อต้นซากุระบานตั้งแต่กลางฤดูใบไม้ผลิ หลังจากเอากลีบเลี้ยงออกแล้ว กลีบดอกจะถูกดองในน้ำส้มสายชู บ๊วย และเกลือ และดอกจะแห้งในเวลาต่อมา ดอกซากุระแห้งจะถูกเก็บไว้ในซองชาและบางส่วนจะทำการขาย
ในการผลิตชาซากูระยุ ต้องโรยดอกซากุระแห้งสองสามดอกลงในน้ำร้อนหนึ่งถ้วยและโรยเกลือตามลงไป เมื่อโรยลงในน้ำร้อนกลีบดอกที่แห้งจะคลายออกและลอยขึ้นบนผิวน้ำ ชาจะถูกแช่จนกว่ารสชาติจะเข้มตามต้องการ ฃาชนิดนี้มีรสเค็มเล็กน้อย และหวานไม่มาก
เสนาธิการทหารบกสหรัฐ

เสนาธิการทหารบกสหรัฐ  เป็นตำแหน่งตามกฎหมายของกองทัพบกสหรัฐ และเป็นตำแหน่งระดับสูงสุดของนายทหารในกองทัพบกสหรัฐ ทำหน้าที่เป็นผู้แทนกองทัพบกในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารบก และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ
เสนาธิการทหารบกสหรัฐจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ เสนาธิการทหารบกมียศทหารเป็นพลเอก
เสนาธิการทหารบกสหรัฐมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพบกหรือหน่วยรบใด จึงมิอาจเทียบได้กับตำแหน่งผู้บัญชาการทหารบกในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
ผู้บัญชาการยุทธนาวีสหรัฐ

ผู้บัญชาการยุทธนาวี  เป็นตำแหน่งตามกฎหมายของกองทัพเรือสหรัฐ และเป็นตำแหน่งระดับสูงสุดของนายทหารเรืออเมริกัน ทำหน้าที่เป็นผู้แทนกองทัพเรือในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารเรือ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ
ผู้บัญชาการยุทธนาวีจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธนาวีมียศทหารเป็นพลเรือเอก
ผู้บัญชาการยุทธนาวีมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพเรือหรือหน่วยเรือใด จึงมิอาจเทียบได้กับตำแหน่งผู้บัญชาการทหารเรือในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
ปลากรอบ

ปลากรอบ บ้างเรียก ปลาย่างรมควัน เป็นวิธีการถนอมอาหารอย่างหนึ่งที่พบในประเทศกัมพูชา และประเทศไทย โดยมากทำจากปลาเนื้ออ่อนตัวโต นำมาเสียบไม้จัดเรียงเป็นแพแล้วอังไฟให้แห้งและหอม ปลากรอบถือเป็นสินค้าส่งออกที่สร้างชื่อให้กับกัมพูชาเมื่อกว่าครึ่งศตวรรษก่อน
จากความอุดมสมบูรณ์ของโตนเลสาบ ชาวเขมรเมื่อราว 50 ปีก่อน จึงนำปลาที่มีอยู่มากไปทำเป็นปลากรอบเพื่อถนอมอาหารให้อยู่นาน ทำให้ผลิตภัณฑ์นั้นสุก แห้ง แต่มีกลิ่น และรสชาติพิเศษ จากนั้นจึงใส่เกวียนส่งออกไปยังประเทศไทยซึ่งต้องใช้ระยะเวลาแรมเดือน เพราะขณะนั้นถนนหนทางยังไม่มีมากและสะดวกอย่างในปัจจุบัน เมื่อชาวไทยซื้อปลากรอบของชาวเขมรมา ก็จะต้องไปนึ่งหรือลวกเสียก่อนเพื่อป้องกันความสกปรกหรือมอด แล้วจึงนำไปประกอบอาหาร ปัจจุบันประเทศไทยสามารถผลิตปลากรอบได้เอง โดยไม่ต้องพึ่งพาการนำเข้าจากกัมพูชาเหมือนในอดีต แต่ปลากรอบของไทยจะมีขนาดย่อมกว่าปลากรอบเขมร และในอดีตปลากรอบไทยก็มักจะขาดตลาดบ่อย ๆ เพราะคนไทยในยุคนั้นนิยมขายปลาสดมากกว่า และไม่ต้องเสียเวลาย่างให้เป็นปลากรอบแบบเขมร
ในสำรับอาหารเขมรจะนำปลากรอบมายำกับมะกอก นำปลากรอบมาแกงกับฟักเขียว หรือนำปลากรอบไปตำเครื่องจิ้มคล้ายน้ำพริกหรือป่นปลาของไทย แต่จะใส่พริกไทยดำตำพอแหลกไว้แกล้มกับผักจิ้ม ขณะที่สำรับอาหารไทยจะนำปลากรอบเป็นวัตถุดิบในการทำต้มยำปลากรอบ ต้มโคล้งปลากรอบ แกงขี้เหล็กใส่ปลากรอบ ปลากรอบผัดพริกแกง น้ำพริกปลากรอบ หรือนำปลากรอบมาตำให้ละเอียดเป็นเครื่องสำหรับทำแกงเลียงก็มี ส่วนทายาทสกุลอภัยวงศ์ ซึ่งเป็นขุนนางไทยเชื้อสายเขมร มีอาหารประจำครอบครัว ซึ่งบางรายการมีปลากรอบเป็นส่วนประกอบด้วย เช่น แกงส้มปลากรอบ และส้มตำมะระขี้นก หรือเรียกส้มตำเขมร โดยจะใส่ปลากรอบ มะระขี้นก และผักแขยงลงไปด้วย
เสนาธิการทหารอากาศสหรัฐ

เสนาธิการทหารอากาศสหรัฐ  เป็นตำแหน่งตามกฎหมายของกองทัพอากาศสหรัฐ และเป็นตำแหน่งระดับสูงสุดของนายทหารในกองทัพอากาศสหรัฐ ทำหน้าที่เป็นผู้แทนกองทัพอากาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี
เสนาธิการทหารอากาศสหรัฐจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ เสนาธิการทหารอากาศมียศทหารเป็นพลเอก
เสนาธิการทหารอากาศสหรัฐมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอากาศหรือหน่วยรบ จึงมิอาจเทียบได้กับตำแหน่งผู้บัญชาการทหารอากาศในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
อึนเจอรา

อึนเจอรา , บิดเดนา  หรือ ตัยทา  เป็นขนมปังแผ่นแบนชนิดหนึ่ง มีเนื้อสัมผัสเป็นรูพรุนคล้ายฟองน้ำ โดยดั้งเดิมแล้วทำจากแป้งเทฟฟ์ที่นำมาหมักจนเกิดรสเปรี้ยว อึนเจอราเป็นอาหารหลักชนิดหนึ่งในเอธิโอเปีย เอริเทรีย และบางส่วนของซูดาน โดยเป็นส่วนสำคัญของมื้ออาหารเทียบเท่ากับขนมปังหรือข้าวในวัฒนธรรมอื่น ๆ
วิธีการทำอึนเจอราแบบดั้งเดิมนั้นใช้วัตถุดิบเพียงสองอย่าง คือแป้งเทฟฟ์กับน้ำ แป้งเทฟฟ์ได้จากการบดเมล็ดของเทฟฟ์ (ชื่อวิทยาศาสตร์: "Eragrostis tef") ซึ่งเป็นพืชตระกูลหญ้าที่มีรับประทานและเก็บเกี่ยวมาแต่โบราณในแถบที่สูงเอธิโอเปีย การเพาะปลูกเทฟฟ์มีจำกัดอยู่ในพื้นที่บางแห่งที่มีระดับความสูงปานกลางและมีปริมาณน้ำฝนเหมาะสมเท่านั้น และเนื่องจากเป็นพืชที่ให้ผลผลิตน้อย จึงถือว่ามีราคาค่อนข้างแพงสำหรับครัวเรือนเกษตรกรโดยทั่วไป เนื่องจากเกษตรกรในเอธิโอเปียหันมาเพาะปลูกธัญพืชชนิดอื่น ๆ เช่น ข้าวสาลี ข้าวบาร์เลย์ ข้าวโพด หรือข้าวทดแทน บางครั้งจึงมีการนำแป้งที่ทำจากธัญพืชเหล่านี้มาใช้เป็นส่วนผสมของอึนเจอราแทนเทฟฟ์ เมล็ดเทฟฟ์จะถูกคัดชั้นคุณภาพตามสีของมันเพื่อนำไปใช้ทำอึนเจอราที่มีสีสันต่างกันไป ได้แก่ "เนิจ" ("ขาว"), "เกย" ("แดง") และ "เซอร์เกอญา" ("ผสม") นอกจากนี้ ข้อจำกัดทางทำเลที่ตั้งหรือทางการเงินของบางครัวเรือนทำให้ครัวเรือนนั้นไม่สามารถหาเทฟฟ์มาสำหรับทำอึนเจอราได้ จึงมีการนำแป้งของข้าวบาร์เลย์ ข้าวฟ่าง และมิลลิตมาใช้ทำอึนเจอราแทนเช่นกัน กระนั้น ก็ยังนิยมใช้เทฟฟ์ในการทำอึนเจอราเพราะสามารถให้สี กลิ่น และรสที่ดีกว่า นอกจากนี้ อึนเจอราที่ทำมาจากแป้งเทฟฟ์ยังมีสถานะทางมูลค่าที่สูงกว่า โดยที่ชนิดที่เป็นแป้งสีขาวจะมีมูลค่าและสถานะสูงกว่าชนิดแป้งสีแดง
การทำอึนเจอราเริ่มจากการนำแป้งเทฟฟ์ไปผสมกับน้ำ แล้วเติมหัวเชื้อ "อือร์โช" ซึ่งเป็นของเหลวสีน้ำตาลเหลืองที่เอ่อขึ้นจากแป้งเทฟฟ์ที่หมักไว้ครั้งก่อน ๆ ("อือร์โช" ประกอบไปด้วยแบคทีเรียกลุ่มแอรอบิกหลายชนิดในสกุล "Bacillus" และยีสต์หลากชนิด ได้แก่ "Candida milleri", "Rhodotorula mucilaginosa", "Kluyveromyces marxianus", "Pichia naganishii" และ "Debaromyces hansenii" เรียงตามลำดับสัดส่วนที่พบ) ทิ้งไว้ให้ส่วนผสมเกิดกระบวนการหมักประมาณ 2–3 วัน แป้งหมักจะมีรสเปรี้ยวจาง ๆ จากนั้นจึงนำไปปิ้งบนเตาที่เรียกว่า "มือตัด"  หรือ "โมโกโก"  เตา "มือตัด" ที่เก่าแก่ที่สุดปรากฏพบในแหล่งโบราณคดีที่มีอายุราว ค.ศ. 600 ในปัจจุบันนิยมใช้เตาไฟฟ้า เนื่องจากเตาดินแบบดั้งเดิมนั้นมีประสิทธิภาพต่ำและใช้ถ่านไม้จำนวนมากกว่า ทำให้เกิดควันที่เป็นมลพิษต่อครัวเรือนและเป็นอันตรายต่อผู้คนโดยเฉพาะเด็ก
ผู้บัญชาการยุทธอวกาศสหรัฐ

ผู้บัญชาการยุทธอวกาศ  เป็นตำแหน่งตามกฎหมายของกองทัพอวกาศสหรัฐ และเป็นตำแหน่งระดับสูงสุดของนายทหารในกองทัพอวกาศสหรัฐ ทำหน้าที่เป็นผู้แทนกองทัพอวกาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี
ผู้บัญชาการยุทธอวกาศจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธอวกาศมียศทหารเป็นพลเอก
ผู้บัญชาการยุทธอวกาศมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอวกาศ จึงมิอาจเรียกว่าผู้บัญชาการทหารอวกาศ กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม
แน็งมย็อน

แน็งมย็อน (เกาหลี: ; ฮันจา: ; อาร์อาร์: "naengmyeon"; เป็นชื่อเรียกในเกาหลีใต้) หรือ แร็งมย็อน (เกาหลี: ; เอ็มอาร์: "raengmyŏn"; เป็นชื่อเรียกในเกาหลีเหนือ) เป็นอาหารจานบะหมี่จากเกาหลีเหนือ ประกอบด้วยเส้นหมี่เส้นยาวและบางทำมาจากแป้ง นิยมใช้แป้งบักวีต  แต่ก็มีที่ใช้แป้งมันฝรั่ง แป้งมันเทศ และแป้งเท้ายายม่อมญี่ปุ่น  เช่นกัน
ในปัจจุบัน "มุลแน็งมย็อน"  ถือเป็นแน็งมย็อนแบบที่นิยมรับประทานในฤดูร้อน กระนั้น ในอดีตนิยมทานในฤดูหนาว
ประวัติศาสตร์.
ในเอกสารสมัยศตวรรษที่ 19 ชื่อ "ทงกุกเซชีกี"  ระบุว่า "แน็งมย็อน" มีทำมาตั้งแต่สมัยจักรวรรดิโชซ็อน และเป็นอาหารจากเกาหลีเหนือนิยมมากเป็นพิเศษในเปียงยางและฮัมฮึง ก่อนจะกลายมาเป็นที่นิยมไปทั่วทั้งคาบสมุทรเกาหลีหลังเกิดสงครามเกาหลีขึ้น
รูปแบบ.
"มุลแน็งมย็อน" มีที่มาจากเปียงยาง เป็นอาหารที่นิยมทานในฤดูร้อน ส่วน "พีบิมแน็งมย็อน"  คือแน็งมย็อนใส่น้ำพริก "พีบิมแน็งมย็อน" ชนิดมีที่มาจากฮัมฮึง เรียกว่า "ฮเวแน็งมย็อน"  มีการเพิ่มปลาดิบดอง (ฮเว) ลงไปด้วย
"ชุงกุกแน็งมย็อน"  เป็นหมี่เย็นเกาหลีที่ได้รับอิทธิพลจากจีน ส่วนอาหารจานเดียวกันนี้ในจีนเรียกว่า "หมี่เย็นเกาหลี"  หรือ "หมี่เย็นจีนตะวันออกเฉียงเหนือ"  เป็นที่นิยมมากในแถบตะวันออกเฉียงเหนือของจีนซึ่งมีพรมแดนติดกับเกาหลีเหนือ
ในวัฒนธรรม.
ในรายการปกิณกะ "อินฟินิตแชลลินจ์" ของเกาหลีใต้ พัก มย็อง-ซู และเจสซิกา ช็อง อดีตสมาชิกเกิลส์เจเนอเรชัน ได้ร่วมกันแสดงดนตรีและร้องเพลง "แน็งมย็อน" ซึ่งตั้งชื่อตามชื่อของอาหารจานนี้ เพลงนี้กลายเป็นเพลงยอดนิยมเพลงหนึ่ง 
ระหว่างการประชุมสุดยอดครั้งแรกระหว่างคิม จ็อง-อึน ผู้นำเกาหลีเหนือ กับมุน แจ-อิน ผู้นำเกาหลีใต้ คิมได้มอบแร็งมย็อนแบบเปียงยางเป็นของขวัญแก่มุน
แกงสะแล

แกงสะแล หรือภาษาไทยถิ่นเหนือเรียก แก๋งสะแล เป็นอาหารไทยภาคเหนือประเภทแกง โดยนำผลสะแลอ่อนมาแกงใส่หมูสามชั้น กระดูกหมูหรือใส่ปลาแห้ง ใช้พริกแกงเช่นเดียวกับแกงผักหวาน แกงผักเสี้ยว (พริกแห้ง กระเทียม หอมแดง กะปิ ปลาร้าต้มสุก เกลือ) แต่ใส่ข่าและตะไคร้เป็นเครื่องแกงด้วย รวมถึงมีการใส่มะเขือเทศลงไปด้วย เพื่อชูรสเปรี้ยวเล็กน้อย ในบางพื้นที่ก็จะใส่น้ำมะขามลงไปด้วยเพื่อให้ออกเปรี้ยวนำก็จะกลายเป็น "แกงส้มสะแล" และรับประทานในช่วงหน้าหนาว เพราะสะแลจะออกดอกมากช่วงเดือนธันวาคมถึงมีนาคม
จากการศึกษาของเสาวภา ศักยพันธุ์ เมื่อ พ.ศ. 2534 พบว่าแกงสะแลปริมาณ 100 กรัม มี 96.36 แคลอรี โปรตีน 10.36 กรัม ไขมัน 2.46 กรัม คาร์โบไฮเดต 8.25 กรัม แคลเซียม 180.89 มิลลิกรัม ฟอสฟอรัส 55.60 มิลลิกรัม เหล็ก 1.95 มิลลิกรัม วิตามินเอ 179.12 อาร์อี วิตามินบีหนึ่ง 0.26 มิลลิกรัม วิตามินบีสอง 0.33 มิลลิกรัม ไนอะซิน 2.40 มิลลิกรัม และวิตามินซี 8.17 มิลลิกรัม ผลสะแลมีสรรพคุณช่วยให้เจริญอาหาร และมีสารต้านอนุมูลอิสระ
คณะเสนาธิการผสม

คณะเสนาธิการผสม  ย่อเป็น CCS คือคณะเสนาธิการทหารสูงสุดของสหรัฐและสหราชอาณาจักรในช่วงสงครามโลกครั้งที่สอง รับผิดชอบเกี่ยวกับทุกการตัดสินใจหลักเชิงนโยบายของทั้งสองประเทศ ภายใต้การอนุมัติของนายกรัฐมนตรีวินสตัน เชอร์ชิล และประธานาธิบดีแฟรงกลิน ดี. โรสเวลต์
คณะเสนาธิการผสมถูกจัดตั้งขึ้นจากข้อสรุปในการประชุมอาร์คาเดีย (Arcadia Conference) ที่วอชิงตัน ระหว่างวันที่ 22 ธันวาคม 1941 ถึง 14 มกราคม 1942 ไม่นานหลังการโจมตีที่เพิร์ลฮาร์เบอร์
หน่วยรักษาชาติ

หน่วยรักษาชาติ  คือกำลังทหารส่วนรัฐ และถือเป็นส่วนหนึ่งของระบบกำลังสำรองของกองทัพบกสหรัฐและกองทัพอากาศสหรัฐเมื่อมีภารกิจในระดับชาติสหรัฐ กองกำลังป้องกันชาติอยู่ภายใต้การบังคับบัญชาสองแบบ ทั้งจากรัฐบาลกลางและจากรัฐบาลท้องถิ่น
หน่วยรักษาชาติถือเป็นกำลังสำรองทางทหารซึ่งประกอบด้วยสมาชิกหน่วยรักษาชาติของห้าสิบรัฐ ตลอดจนเกาะกวม, หมู่เกาะเวอร์จิน, ปวยร์โตรีโก และวอชิงตัน ดี.ซี. รวมทั้งหมด 54 หน่วยเอกเทศ กฎหมายกำหนดให้สมาชิกทุกคนของหน่วยรักษาชาติถือเป็นทหารกองหนุนของสหรัฐโดยอัตโนมัติ
หน่วยรักษาชาติของห้าสิบรัฐอยู่ภายใต้คำสั่งของผู้ว่าการรัฐ ผู้ว่าการรัฐอาจเรียกระดมสมาชิกหน่วยรักษาชาติให้เข้าประจำตำแหน่งเพื่อช่วยเหลือในเหตุภัยพิบัติหรือสถานการณ์ฉุกเฉินในรัฐของตน มีพายุหมุน น้ำท่วม และแผ่นดินไหวเป็นอาทิ อย่างไรก็ตาม กองกำลังป้องกันชาติของวอชิงตัน ดี.ซี. จะอยู่ภายใต้คำสั่งของประธานาธิบดีสหรัฐ
เนื่องจากหน่วยรักษาชาติมีสถานะเป็นทหารกองหนุนประเภทหนึ่ง ผู้บังคับบัญชาสูงสุดของหน่วยรักษาชาติจึงเป็นประธานาธิบดีสหรัฐ ซึ่งกฎหมายบัญญัติให้ประธานาธิบดีเป็นผู้บัญชาการทหารกองหนุนของสหรัฐ กิจการหน่วยรักษาชาติอยู่ภายใต้การบริหารของอธิบดีกรมรักษาชาติ (Chief of the National Guard Bureau) ซึ่งมียศเป็นพลเอกและเป็นสมาชิกคณะเสนาธิการร่วม ซึ่งอยู่ในกำกับของกระทรวงกลาโหมสหรัฐ
การเยือนสหรัฐของวอลอดือมือร์ แซแลนสกึย พ.ศ. 2565

ในวันที่ 21 ธันวาคม พ.ศ. 2565 วอลอดือมือร์ แซแลนสกึย ประธานาธิบดียูเครนเดินทางเยือนสหรัฐ ในระหว่างการเยือน แซแลนสกึยได้พบกับโจ ไบเดิน ประธานาธิบดีสหรัฐ และกล่าวปราศรัยในการประชุมร่วมของรัฐสภาสหรัฐ แอนโทนี บลิงเคน รัฐมนตรีว่าการกระทรวงการต่างประเทศสหรัฐประกาศชุดความช่วยเหลือทางทหารมูลค่า 1.85 พันล้านดอลลาร์สหรัฐสำหรับยูเครนก่อนการเยือนของแซแลนสกึย
พื้นหลัง.
รัสเซียเปิดฉากรุกรานยูเครนในวันที่ 24 กุมภาพันธ์ พ.ศ. 2565 ซึ่งเป็นการยกระดับครั้งใหญ่ของสงครามรัสเซีย–ยูเครน ในช่วงต้นของการรุกราน แซแลนสกึยปฏิเสธข้อเสนอที่จะลี้ภัยไปยังสหรัฐ สหรัฐช่วยเหลือยูเครนและแซแลนสกึยด้วยวิธีอื่น โดยสหรัฐเป็นชาติที่ให้ความช่วยเหลือแก่ยูเครนมากที่สุดตลอดการรุกรานของต่างชาติใด ๆ ราว 50,000 ล้านดอลลาร์ในช่วงที่แซแลนสกึยมาเยือน
การเยือนสหรัฐ.
การพบกับโจ ไบเดน.
ในระหว่างการเยือนสหรัฐ แซแลนสกึยได้พบกับประธานาธิบดีโจ ไบเดน โดยไบเดนให้คำมั่นว่าจะส่งระบบขีปนาวุธแพทริออตเพื่อให้ยูเครนใช้ต่อต้านอากาศยาน ขีปนาวุธ และขีปนาวุธร่อน โดยระบบแพทริออตได้รับการร้องขอจากยูเครนก่อนหน้านี้
สุนทรพจน์ต่อรัฐสภา.
หลังจากพบกับไบเดน แซแลนสกึยได้กล่าวสุนทรพจน์เป็นภาษาอังกฤษในการประชุมร่วมของรัฐสภาสหรัฐ ในคำปราศรัยของเขา แซแลนสกึยเรียกร้องให้มีความช่วยเหลือเพิ่มเติมสำหรับยูเครน โดยกล่าวว่า "ยูเครนยังมีชีวิตและสู้ต่อไป" แซแลนสกึยมอบธงชาติยูเครนซึ่งเซ็นโดยทหารยูเครนที่ต่อสู้ในยุทธการที่บัคมุตแก่กมลา แฮร์ริส รองประธานาธิบดีสหรัฐ และแนนซี เพโลซี ประธานสภาผู้แทนราษฎรสหรัฐ เพื่อเป็นการตอบแทน เพโลซีได้มอบธงชาติสหรัฐซึ่งโบกสะบัดเหนืออาคารรัฐสภาในวันนั้นให้กับแซแลนสกึย โดยแซแลนสกึยรับมอบธงกับเขาในขณะที่เขาออกจากห้องประชุมสภา
ยากแท้จริงหนอรักของโอตาคุ

ยากแท้จริงหนอรักของโอตาคุ หรือ รักวุ่นๆ ของโอตาคุวัยทำงาน  เป็นซีรีส์เว็บมังงะญี่ปุ่น แต่งเรื่องและวาดภาพโดยฟูจิตะ เริ่มโพสต์ครั้งแรกบนพิซิฟในเดือนเมษายน พ.ศ. 2557 เริ่มเผยแพร่ใน"คอมิกพูล"ซึ่งเป็นโครงการเว็บมังงะโดยความร่วมมือของสำนักพิมพ์อิจิจินชะและพิซิฟในเดือนพฤศจิกายน พ.ศ. 2558 สำนักพิมพ์อิจิจินชะตีพิมพ์มังงะเป็นหนังสือมังงะรวมเล่ม ("ทังโกบง") ตั้งแต่เดือนเมษายน พ.ศ. 2558 ถึงกรกฎาคม พ.ศ. 2564 วางจำหน่ายทั้งหมด 11 เล่ม มียอดจำหน่ายมากกว่า 10 ล้านเล่มรวมถึงรูปแบบดิจิตอลข้อมูลเมื่อ 2021[ [update]] ซีรีส์อนิเมะดัดแปลงผลิตโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงมิถุนายน พ.ศ. 2561 ทางผังรายการโนอิตามินะทางช่องฟูจิทีวี ภาพยนตร์คนแสดงดัดแปลงออกฉายในเดือนกุมภาพันธ์ พ.ศ. 2563
เนื้อเรื่อง.
ตัวละครเอกคือนารุมิ สาวออฟฟิศผู้ซ่อนรูปแบบการดำเนินชีวิตในแบบฟูโจชิของตน และฮิโรทากะ หนุ่มออฟฟิศรูปหล่อมากความสามารถผู้เป็นโอตาคุเกม ทั้งสองเหมาะสมแก่กันและกัน แต่ความรักนั้นยากสำหรับโอตาคุ 
ให้เสียงโดย: 
รับบทแสดงโดย มิตสึกิ ทากาฮาตะ
นารูมิเป็นโอตาคุฟูโจชิ ผู้ชื่อชอบเกมจีบหนุ่มและไอดอล เธอเห็นว่าการเป็นโอตาคุทำให้ชีวิตในที่ทำงานลำบากจึงเก็บเรื่องที่เป็นโอตาคุไว้เป็นความลับ เธอยังเป็นทั้งเพื่อนสมัยเด็กและแฟนของนิฟุจิ ฮิโรทากะ 
ให้เสียงโดย: 
รับบทแสดงโดย เค็นโตะ ยามาซากิ
ฮิโรทากะเป็นเพื่อนโอตาคุและแฟนของโมโมเสะ นารุมิ ซึ่งชอบเธอตั้งแต่วัยเด็ก ฮิโรทากะเป็นโอตาคุเกมที่ชอบใช้เวลาว่างส่วนใหญ่ไปกับการเล่นเกม และไม่ค่อยใส่ใจว่าคนอื่นจะรู้ว่าตนเป็นโอตาคุต่างจากนารุมิ เขายังถือว่ามีเสน่ห์มากในหมู่ผู้หญิง แต่เขาก็ไม่ได้ใส่ใจ 
ให้เสียงโดย: 
รับบทแสดงโดย นานาโอะ อาราอิ
ฮานาโกะเป็นรุ่นพี่ในที่ทำงาน อีกด้านหนึ่งยังเป็นโอตาคุนักคอสเพลย์ชื่อดังซึ่งมักจะแต่งเป็นตัวละครชาย เธอยังชอบเล่นเกมและอ่านมังงะยาโออิ ฮานาโกะแต่งงานกับคาบาคุระ ทาโร่ 
ให้เสียงโดย: 
รับบทแสดงโดย ทากูมิ ไซโต
ทาโร่เป็นเพื่อนร่วมงานของฮิโรทากะในบริษัทและมีความเป็นโอตาคุน้อยกว่า เขาชอบการ์ตูนฮีโรและบิโชโจะ ทาโร่แต่งงานกับโคยานางิ ฮานาโกะ
ให้เสียงโดย: 
นาโอยะเป็นน้องชายผู้ใสซื่อของฮิโรทากะ เป็นนักศึกษามหาวิทยาลัย นาโอยะเป็นห่วงพี่ชายมาก มักจะกังวลเกี่ยวกับฮิโรทากะและนิสัยชอบเก็บตัวของเขา นาโอยะไม่ใช่โอตาคุแบบพี่ชาย และเล่นวิดีโอเกมไม่เก่ง
ให้เสียงโดย: อาโออิ ยูกิ
โคเป็นเกมเมอร์ที่กลัวการเข้าสังคม เป็นนักศึกษาในมหาวิทยาลัยเดียวกันกับนาโอยะ ชอบพูดว่า "ขอโทษ" เป็นประจำ นิสัยสันโดษของโคทำให้นาโอยะนึกถึงพี่ชายของตน จึงตัดสินใจเป็นเพื่อนเกมเมอร์ของโค นาโอยะพาเธอเข้าร่วมกลุ่มเพื่อนของเขาโดยไม่รู้เลยว่าโคเป็นผู้หญิงจนกระทั่งมารู้ในภายหลัง
ให้เสียงโดย: อาโออิ ยูกิ
อูนางิ

อูนางิ (; โรมาจิ: "Unagi") เป็นคำในภาษาญี่ปุ่นที่ใช้เรียกเนื้อปลาไหลน้ำจืด โดยเฉพาะปลาไหลญี่ปุ่น ("Anguilla japonica"; ; โรมาจิ: "nihon unagi") อูนางิเป็นส่วนผสมทั่วไปในการประกอบญี่ปุ่นโดยเฉพาะ"คาบายากิ" ระวังสับสนกับปลาไหลน้ำเค็มซึ่งภาษาญี่ปุ่นเรียกว่า "อานาโงะ"
ในอาหารญี่ปุ่น.
อูนางิเป็นส่วนประกอบหนึ่งของ"อูนาดง" (บางครั้งเรียกว่า "อูนางิดง" โดยเฉพาะในรายการในร้านอาหารญี่ปุ่นในประเทศตะวันตก) อาหารจาน"ดมบูริ"ที่มีปลาไหลหั่นบางวางบนข้าว ขนมบิสกิตหวานชนิดหนึ่งเรียกว่า "อูนางิพาย" ที่ทำจากอูนางิป่น อูนางิมีโปรตีน วิตามินเอ และแคลเซียมสูง
ร้านอาหารที่เชี่ยวชาญเรื่องอาหารทำจากอูซางิโดยเฉพาะมีอยู่ทั่วไปในประเทศญี่ปุ่น และมักมีป้ายแสดงคำว่า "อูนางิ" พร้อมกับอักษร ฮิรางานะ う (อ่านว่า "อุ") ซึ่งเป็นอักษรตัวแรกของคำว่า "อูนางิ" ทะเลสาบฮามานะในเมืองฮามามัตสึ จังหวัดชิซูโอกะ ถือเป็นแหล่งของอูนางิคุณภาพสูงสุด ส่งผลให้ทะเลสาบรายล้อมไปด้วยร้านอาหารเล็ก ๆ จำนวนมากที่เชี่ยวชาญด้านอาหารที่ทำจากอูนางิที่หลากหลาย อูนางินิยมรับประทานในช่วงฤดูร้อนในญี่ปุ่น ถึงขนาดมีวันพิเศษสำหรับการรับประทานอูนางิโดยเฉพาะ ซึ่งเป็นวันกลางฤดูร้อนของปีฉลู (โดโยะ โนะ อูชิ โนะ ฮิ) 
"อูนากิว" เป็นคำทั่วไปที่ใช้เรียกซูชิที่มีปลาไหลและแตงกวา ปลาไหลมีพิษ เว้นแต่จะปรุงให้สุก ปลาไหลจึงถูกทำให้สุกเสมอ และในอาหารญี่ปุ่นมักเสิร์ฟพร้อมกับซอสทาเระ อูนางิที่ย่างโดยไม่มีซอสทาเระและปรุงรสด้วยเกลือเท่านั้นเรียกว่า "ชิรายากิ"
ไข่ตุ๋นญี่ปุ่น

ไข่ตุ๋นญี่ปุ่น หรือ ชาวันมูชิ (; โรมาจิ: "chawanmushi"; #เปลี่ยนทาง "นึ่งในถ้วยชา") เป็นอาหารญี่ปุ่นทำจากไข่ มีลักษณะเป็นคัสตาร์ดแต่มักกินเป็นกับข้าวในมื้ออาหารแตกต่างจากคัสตาร์ดโดยทั่วไป เพราะมีส่วนผสมที่เป็นรสเค็มมากกว่ารสหวาน ประกอบด้วยส่วนผสมของไข่ปรุงรสด้วยซอสถั่วเหลือง ดาชิ และมิริง และใส่ส่วมผสมหลายอย่างเช่น เห็ดหอม คามาโบโกะ รากลิลี (ยูริเนะ) แปะก๊วย และกุ้งต้ม ใส่ในภาชนะที่มีลักษณะคล้ายถ้วยชา สูตรอาหารมีความคล้ายคลึงกับไข่ตุ๋นจีน แต่ของแต่งหน้ามักแตกต่างออกไป ไข่ตุ๋นญี่ปุ่นเป็นหนึ่งในอาหารญี่ปุ่นไม่กี่ชนิดที่กินด้วยช้อนเพราะไม่สามารถใช้ตะเกียบคีบได้
ไข่ตุ๋นญี่ปุ่นสามารถรับประทานได้ทั้งแบบร้อนและแบบเย็น เมื่อใส่เส้นอูดงเป็นส่วนผสมจะเรียกว่า โอดามากิมูชิ หรือ โอดามากิอูดง
ยามฝั่งสหรัฐ

ยามฝั่งสหรัฐ  เป็นกองกำลังความมั่นคงทางทะเล บรรเทาสาธารณภัยทางทะเล และรักษากฎหมายทางทะเลของสหรัฐ ถือเป็นเหล่าทัพหนึ่งของกองทัพสหรัฐ เครื่องแบบเจ้าหน้าที่ยามฝั่งถือเป็นหนึ่งในแปดเครื่องแบบทางการของประเทศ ยามฝั่งสหรัฐเป็มยามฝั่งที่มีขนาดใหญ่ที่สุดในโลก และมีขีดความสามารถเทียบได้กับกองทัพเรือของหลายประเทศ
ยามฝั่งสหรัฐเดิมอยู่ในสังกัดกระทรวงคมนาคมระหว่างปี 1967 ถึง 2003 แล้วจึงโอนเข้าสังกัดกระทรวงความมั่นคงแห่งมาตุภูมิ แต่ในเวลาศึกสงคราม กิจการยามฝั่งทั้งหมดอาจถูกโอนเข้าสังกัดทบวงทหารเรือภายใต้กระทรวงกลาโหม ซึ่งจะกระทำโดยคำสั่งของประธานาธิบดี หรือโดยมติของสภาคองเกรส ซึ่งในอดีตที่ผ่านมา ยามฝั่งสหรัฐเคยถูกโอนเข้าสังกัดทบวงทหารเรือเพียงครั้งเดียวในช่วงสงครามโลกครั้งที่หนึ่ง
ผู้บัญชาการยามฝั่งสหรัฐมียศเป็นพลเรือเอก และเป็นหนึ่งในหกผู้นำเหล่าทัพในกองทัพสหรัฐ อย่างไรก็ตาม ผู้บัญชาการยามฝั่งไม่ใช่สมาชิกคณะเสนาธิการร่วม ทั้งนี้ ผู้บัญชาการยามฝั่งสหรัฐมีอำนาจบังคับบัญชาโดยตรงต่อปฏิบัติการของยามฝั่ง ต่างจากผู้นำเหล่าทัพอื่นซึ่งทำหน้าที่เพียงให้คำปรึกษาต่อประธานาธิบดี
ทัพเรือแปซิฟิก (สหรัฐ)

ทัพเรือแปซิฟิก  เป็นหน่วยบัญชาการระดับยุทธบริเวณของกองทัพเรือสหรัฐ มีพื้นที่ปฏิบัติการอยู่ในมหาสมุทรแปซิฟิก ทำหน้าที่ส่งกำลังทางทะเลให้แก่หน่วยบัญชาการภาคอินโดแปซิฟิก กองบัญชาการทัพเรือแปซิฟิกตั้งอยู่ที่เกาะฮาวาย และมีฐานทัพที่สองอยู่ที่แซนดีเอโก
ทัพเรือแปซิฟิกถูกจัดตั้งในปี 1907 จากการผสมกองเรือเอเชียติก (Asiatic Squadron) กับกองเรือแปซิฟิก (Pacific Squadron) ผู้บัญชาการทัพเรือแปซิฟิกเป็นนายทหารเรือชั้นยศพลเรือเอก มีอำนาจบังคับบัญชาเหนือทัพเรือที่ 3, ทัพเรือที่ 7, กำลังอากาศนาวีภาคแปซิฟิก และกำลังเรือดำน้ำนาวีภาคแปซิฟิก
คาเอเดะ คากะ

คาเอเดะ คากะ (#เปลี่ยนทาง , เกิดวันที่ 30 พฤศจิกายน พ.ศ. 2542) เป็นนักร้องและนักเต้นหญิงชาวญี่ปุ่น เธอเป็นอดีตสมาชิกรุ่นที่ 13 ของมอร์นิงมูซูเมะ
ประวัติการทำงาน.
ในปี พ.ศ. 2555 คากะได้เข้าร่วมโครงการ "มอร์นิงมูซูเมะ จูอิชิเมมเบอร์ ซูพินอุตะฮิเมะออดิชัน" เพื่อเธอได้โอกาสในการเป็นสมาชิกรุ่นที่ 11 แต่เธอตกรอบในโครงการนี้
ในเดือนพฤศจิกายนของปีเดียวกัน คากะได้เข้าร่วมเฮลโล! โปรเค็งชูเซย์ จนกระทั่งวันที่ 20 พฤศจิกายน คากะได้ประกาศเป็นสมาชิกฝึกหัดอย่างเป็นทางการของเฮลโล! โปรเค็งชูเซย์ จากนั้นได้แนะนำตัวอย่างเป็นทางการในคอนเสิร์ต "เฮลโล โปรเค็งชูเซย์ ฮาเปียวไค 2012 ~12กัตสึโนะ นามะ ทามาโกะโชว์!~" ในวันที่ 9 ธันวาคม ร่วมกับโทโมโกะ คานาซาวะ, เรนะ อิจิโอกะ, ซากูราโกะ วาดะ, ยูเมโนะ คิชิโมโตะ และมาเรีย มากิโนะ
ในวันที่ 12 ธันวาคม พ.ศ. 2559 ในช่วงคอนเสิร์ตฤดูใบไม้ร่วงของมอร์นิงมูซูเมะ คากะได้รับการประกาศให้เป็นสมาชิกรุ่นที่ 13 ของมอร์นิงมูซูเมะพร้อมกับ "เรนะ โยโกยามะ" ต่อมาเธอและโยโกยามะได้ปรากฏตัวครั้งสุดท้ายในฐานะสมาชิกฝึกหัดในคอนเสิร์ต "เฮลโล! โปรเจกต์ เค็งชูเซย์ ฮาเปียวไค 2016 12กัตสึ ~เอ็กไซติง!~"
เมื่อวันที่ 3 กันยายน พ.ศ. 2565 มีการประกาศว่า คากะจะสำเร็จการศึกษาจากมอร์นิงมูซูเมะและเฮลโล! โปรเจกต์ วันสุดท้ายของ "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~" หลังจากสำเร็จการศึกษา เธอวางแผนที่จะเรียนการเต้นอย่างลึกซึ้งให้มากยิ่งขึ้นตั้งแต่เริ่มต้น และมีเป้าหมายที่จะทำงานในสาขาที่เกี่ยวข้องกับการเต้น กิจกรรมในอนาคตที่แน่นอนของเธอและวันจบการศึกษาจะได้รับการประกาศทันทีที่มีการตัดสินใจ
ต่อมาในวันที่ 13 ตุลาคม คากะได้ประกาศอย่างเป็นทางว่า คอนเสิร์ตสำเร็จการศึกษาของเธอจะจัดในวันที่ 10 ธันวาคมที่นิปปงบูโดกัน
เมื่อวันที่ 10 ธันวาคม คากะได้สำเร็จการศึกษาจากมอร์นิงมูซูเมะและเฮลโล! โปรเจกต์ ในคอนเสิร์ต "มอร์นิงมูซูเมะ'22 ทเวนตีฟิฟธ์แอนนิเวอร์ซารี คอนเสิร์ตทัวร์ ~ซิงกิงทูเดอะบีท~ คากะ คาเอเดะ ซตสึเงียวสเปเชียล" ที่นิปปงบูโดกัน
ในวันเดียวกัน เธอได้ออกสมุดรวมภาพที่ผลิตโดยนักแสดงสาว ในชื่อ "คากะ คาเอเดะ แกรดจุเอชันเมโมเรียลโฟโตบุ๊ก"
ผลงาน.
"ผลงานที่คากะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
กีฬาระบำใต้น้ำในโอลิมปิกฤดูร้อน 2024 – รอบคัดเลือก

การคัดเลือกสำหรับ กีฬาระบำใต้น้ำในโอลิมปิกฤดูร้อน 2024 การแข่งขันจะประกอบด้วยนักกีฬาระบำใต้น้ำทั้งหมด 96 คนที่มาจากคณะกรรมการโอลิมปิกแห่งชาติที่เกี่ยวข้อง สมาชิกแต่ละประเทศจะได้รับอนุญาตให้เข้าร่วมได้สูงสุด 8 คน (รวมผู้ชาย 2 คน) ถ้าผ่านการคัดเลือกสำหรับทีมผสม และนักกีฬาระบำใต้น้ำสูงสุด 2 คนที่แข่งขันในประเภทหญิงคู่ คณะกรรมการโอลิมปิกแห่งชาติอาจเลือกสมาชิกที่เหมาะสมจากประเภททีมที่มีผ่านการคัดเลือกแล้ว 2 คนเพื่อแข่งขันในประเภทหญิงคู่ ประเทศเจ้าภาพ ฝรั่งเศส ได้รับโควต้าสำรองประเภททีม 8 คนในรายการแข่งขันทั้งหมดในฐานะตัวแทนระดับทวีปของยุโรป
สำหรับการแข่งขันประเภททีม คณะกรรมการโอลิมปิกแห่งชาติที่มีอันดับสูงสุดในแต่ละรอบการแข่งขันระดับทวีปทั้งห้าทวีปจะได้รับโควตา ยกเว้นประเทศเจ้าภาพฝรั่งเศส (เป็นตัวแทนของยุโรป) ส่วนคณะกรรมการโอลิมปิกแห่งชาติที่เหลือ จะแข่งขันกันเพื่อชิงโควต้าอีก 5 ตำแหน่งในการแข่งขันกีฬาทางน้ำชิงแชมป์โลก 2024 สำหรับการแข่งขันประเภทคู่นั้น คณะกรรมการโอลิมปิกแห่งชาติที่มีอันดับสูงสุดจากการแข่งขันของแต่ละทวีปทั้ง 5 ทวีป ซึ่งยังไม่ผ่านการคัดเลือกประเภททีม โดยคณะกรรมการโอลิมปิกแห่งชาติที่เหลือจะแย่งชิงโควต้าที่เหลืออีก 3 ตำแหน่งในการแข่งขันกีฬาทางน้ำชิงแชมป์โลก 2024 คณะกรรมการโอลิมปิกแห่งชาติทั้ง 10 ที่มีสิทธิ์แข่งขันในรายการประเภททีมจะต้องเลือกสมาชิกสองคนแข่งขันประเภทคู่
อิสฮาก

อิสฮาก (หรือ ", ʾIsḥāq") ชาวมุสลิมได้รับการยอมรับว่าเป็นนบีของอัลลอฮ์ เช่นเดียวกับใน ศาสนายูดาย และ ศาสนาคริสต์ และ อิสลาม ยืนยันว่านบีอิสฮากเป็นบุตรชายของนบีอิบรอฮีม จากภรรยาของท่านซาราห์ ชาวมุสลิมนับถือนบีอิสฮากด้วยความเคารพอย่างลึกซึ้งเพราะพวกเขาเชื่อว่าทั้งนบีอิสฮากและนบีอิสมาอีล พี่ชายต่างมารดาของท่านยังคงสืบทอดมรดกทางจิตวิญญาณของบิดาของพวกท่านผ่านการเทศนาสาส์นของอัลลอฮ์ หลังจากการตายของนบีอิบรอฮีม มีการกล่าวถึงนบีอิสฮากในสิบห้าครั้งในอัลกุรอาน นบีอิสฮากได้รับการยกย่องให้เป็นหนึ่งในนบีของศาสนาอิสลาม
ชีวิตในวัยเด็ก.
เนื่องจากพระคุณและพันธสัญญาของอัลลอฮ์ที่ทรงทำกับนบีอิบรอฮีม ซาเราะห์จึงตั้งท้องในวัยชรา 
ในอัลกุรอาน.
นบีอิสฮากถูกกล่าวชื่อถึงสิบห้าครั้งในอัลกุรอาน โดยมักจะกล่าวถึงบิดาและบุตรชายของท่าน ยะอ์กูบ (ยาโคบ) อัลกุรอานกล่าวว่า เราได้แจ้งข่าวดีแก่เขาว่า จะได้อิสฮากเป็นนบี ในหมู่คนดีทั้งหลาย (37:112) “และเราได้แจ้งข่าวดีแก่เขาถึงอิสฮาก นบีในหมู่ผู้ยำเกรง และเราได้อวยพรแก่เขาและอิสฮาก และในหมู่ลูกหลานของพวกเขาคือผู้มีคุณธรรมและผู้ที่อธรรมอย่างชัดเจน" ในคำอธิบายที่สมบูรณ์ยิ่งขึ้น เมื่อมะลาอิกะฮ์มาหานบีอิบรอฮีม เพื่อบอกเขาเกี่ยวกับการลงโทษในอนาคตที่จะกำหนดต่อเมืองสะดูมและอะมูเราะห์ ซาเราะห์ภรรยาของเขา "หัวเราะ และเราได้แจ้งข่าวดีแก่นางเกี่ยวกับอิสฮากและหลังจากอิสอัคคือยะอ์กูบ (หลานชาย)" (11:71-74) และมีการอธิบายเพิ่มเติมว่าเหตุการณ์นี้จะเกิดขึ้นแม้ว่านบีอิบรอฮีมและนางซาเราะห์จะอายุมากแล้วก็ตาม หลายข้อพูดถึงนบีอิสฮากว่าเป็น "ของขวัญ" แก่นบีอิบรอฮีม (6:84; 19:49-50) และ 29:26-27 เสริมว่าอัลลอฮ์ทรงสร้าง "บรรดานบีและคัมภีร์ให้อยู่ท่ามกลางลูกหลานของเขา" ซึ่งถูกตีความ เพื่ออ้างถึงบุตรชายที่เป็นนบีสองคนของอับราฮัม ยะอ์กูบหลานชายของท่านผู้เป็นนบี และยูสุฟ เหลนของท่านผู้เป็นนบี ในคัมภีร์กุรอาน เล่าในภายหลังว่านบีอิบรอฮีมยังสรรเสริญอัลลอฮ์ที่ให้นบีอิสมาอีลและนบีอิสฮากแก่ท่านในวัยชรา (XIV: 39-41)
ที่อื่นในอัลกุรอานมีการกล่าวถึงนบีอิสฮากใน: นบียูสุฟปฏิบัติตามศาสนาของนบีอิบรอฮีม นบีอิสฮากและนบียะอ์กูบบรรพบุรุษของท่าน (12:38) และกล่าวถึงความโปรดปรานของอัลลอฮ์ต่อพวกเขา (12:6); บุตรชายของยะอ์กูบทุกคนเป็นพยานในความเชื่อและสัญญาว่าจะนมัสการพระเจ้าที่บรรพบุรุษของพวกเขา "อิบรอฮีม อิสมาอีล และอิสฮาก" บูชา (2:127); และอัลกุรอานสั่งให้ชาวมุสลิม เชื่อในการวะฮีย์ที่ประทานแก่ "นบีอิบรอฮีม นบีอิสมาอีล นบีอิสฮาก นบียะอ์กูบ และคนอื่นๆ" (2:136; III:84)
สถานที่ฝังศพ.
หลุมฝังศพของท่านและภรรยาของท่าน คือเรเบคคาห์ ถือว่าอยู่ในมัสยิดอิบรอฮีมในเฮโบรน, เวสต์แบงค์ ข้างๆ หลุมฝังศพของนบีอิสฮากคือหลุมฝังศพของนบีในอัลกุรอาน/คัมภีร์ไบเบิล คนอื่นๆ และภรรยาของพวกท่าน ได้แก่ นบีอิบรอฮีม นางซาเราะห์ และนบียะอ์กูบและนางลีอะห์
วัดอู่ทรายคำ

วัดอู่ทรายคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 3 งาน 89 ตารางวา
วัดอู่ทรายคำ เดิมชื่อ วัดอุปคำ สร้างโดยอุบาสิกาอุปคำ ซึ่งได้อพยพมาจากเมืองเชียงแสน (เชียงราย) อันเนื่องมาจากสงคราม ต่อมาเรียกชื่อวัดว่า วัดอู่สายคำ และกลายเป็น "วัดอู่ทรายคำ" ตั้งวัดเมื่อ พ.ศ. 2384 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2464 
อาคารเสนาสนะที่สำคัญ ได้แก่ หอไตรทรงจัตุรมุขครึ่งตึกครึ่งไม้ มีระเบียงล้อม มีเสาขนาดใหญ่รองรับหลังคา เครื่องไม้มุงหลังคา หน้าบันโก่งคิ้วเป็นลายพรรณพฤกษา เครือเถาดอกไม้ปิดทอง แผงนาคประกอบด้วยช่อฟ้า ใบระกา หางหงส์ ทำเป็นเศียรพญานาคหลังคาชั้นบนทำชั้นสี่เหลี่ยมซ้อน มียอดแหลมแบบช่อฟ้ากลาง อุโบสถสร้างเมื่อ พ.ศ. 2427 และเจดีย์สร้างก่อน พ.ศ. 2384
ปูชนียวัตถุทีสำคัญคือ "พระพุทธสิหิงค์หยก" หรือเรียกสั้น ๆ ว่า "พระสิงห์หยก" เป็นพระพุทธรูปเนื้อหยกธรรมชาติแท้เจดได (Jadeite) น้ำหนัก 900 กิโลกรัม ปางมารวิชัย ศิลปะล้านนาแบบสิงห์ 1 ขนาดหน้าตักกว้าง 29 นิ้ว สูง 41 นิ้ว วัดยังมีธรรมาสน์โบราณ
ด็อกเตอร์ ลอว์เยอร์

ด็อกเตอร์ ลอว์เยอร์  เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยโซ จี-ซ็อบ ชิน ซ็อง-รก และอิม ซู-ฮยัง ออกอากาศตอนแรกทางช่องเอ็มบีซีทีวี ในวันที่ 3 มิถุนายน ค.ศ. 2022 ออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) จำนวน 16 ตอน มีสตรีมบนดิสนีย์+ ในบางภูมิภาคด้วย
เรื่องย่อ.
ศัลยแพทย์อัจฉริยะที่กลายมาเป็นทนายความที่เชี่ยวชาญด้านคดีทางการแพทย์หลังจากสูญเสียทุกอย่างจากการผ่าตัด และอัยการสาวอดีตคู่หมั้นของเขาที่รับผิดชอบคดีอาชญากรรมทางการแพทย์ซึ่งสูญเสียสมาชิกในครอบครัวเพียงคนเดียวของเธอ (น้องชาย) จากการผ่าตัดของเขาในครั้งนั้น ต้องร่วมมือกันเพื่อลงโทษคนเลวและช่วยเหลือผู้เสียหายจากความประมาทเลินเล่อทางการแพทย์
 ครั้งหนึ่งเคยเป็นศัลยแพทย์อัจฉริยะที่เชี่ยวชาญด้านศัลยกรรมทั่วไปและศัลยกรรมทรวงอก แต่ปัจจุบันเป็นทนายความที่เชี่ยวชาญด้านคดีความทางการแพทย์
 ผู้จัดการสาขาเอเชียของ Honors Hand บริษัทที่เชี่ยวชาญด้านการล็อบบี้และการลงทุน
 อัยการแผนกคดีอาชญากรรมทางการแพทย์ของสำนักงานอัยการเขตกลางของกรุงโซล
อาหารเย็นวันคริสต์มาส

อาหารเย็นวันคริสต์มาส  เป็นอาหารที่รับประทานตามธรรมเนียมในวันคริสต์มาส มื้ออาหารเย็นนี้สามารถจัดขึ้นได้ในเวลาใดเวลาหนึ่ง ตั้งแต่เวลาเย็นของวันคริสต์มาสอีฟไปจนถึงเวลาเย็นของวันคริสต์มาส มื้ออาหารมักจะอุดมสมบูรณ์เป็นพิเศษตามธรรมเนียมการเฉลิมฉลองของคริสต์ศาสนิกชน และเป็นส่วนสำคัญของการรวมตัวกันเพื่อเฉลิมฉลองการมาถึงของเทศกาลคริสต์มาส ในหลายกรณี มีองค์ประกอบทางพิธีกรรมในมื้ออาหารที่เกี่ยวข้องกับการเฉลิมฉลองทางศาสนา เช่น การกล่าวสรรเสริญ
มื้ออาหารเย็นวันคริสต์มาสมีความแตกต่างกันไปในแต่ละส่วนของโลกตามอาหารประจำภูมิภาคและธรรมเนียมท้องถิ่น ในหลายส่วนของโลก โดยเฉพาะอย่างยิ่งอดีตอาณานิคมของอังกฤษ มื้ออาหารนี้มีความเชื่อมโยงบางอย่างกับอาหารเย็นวันคริสต์มาสของอังกฤษที่มีเนื้อย่างและพุดดิง พุดดิงคริสต์มาสและเค้กคริสต์มาสมีพัฒนามาจากธรรมเนียมนี้
ในประเทศที่ไม่มีธรรมเนียมของคริสต์ศาสนิกชนอย่างยาวนาน มื้ออาหารเย็นวันคริสต์มาสอาจได้รับอิทธิพลอย่างมากจากวัฒนธรรมประชานิยม ตัวอย่างเช่นในประเทศญี่ปุ่นซึ่งนิยมบริโภคอาหารแบบสั่งกลับบ้านของเคเอฟซี
วัดนางในธัมมิการาม

วัดนางในธัมมิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง
วัดนางในธัมมิการาม หรือชาวบ้านเรียก วัดนางใน สร้างขึ้นเป็นวัดนับตั้งแต่ประมาณ พ.ศ. 2393 หลังจากที่พระบาทสมเด็จพระนั่งเกล้าเจ้าอยู่หัวเสด็จสวรรคต พนักงานนางในที่มีนิวาสสถานอยู่วิเศษไชยชาญก็ประสงค์จะสร้างกุศลตามพระราชดำริจึงรวบรวมทุนทรัพย์ปัจจัยมาสร้างวัดแห่งหนึ่งในหย่อมย่านบ้านเดิมของตน เพื่อเป็นการอุทิศกุศลถวายพระราชกุศล ได้รับพระราชทานวิสุงคามสีมาประมาณ พ.ศ. 2453 การบูรณะพัฒนาวัดได้เริ่มจิงจังขึ้นมากในสมัยของพระอุปัชฌาย์นุ่ม ธมมาราโม เป็นเจ้าอาวาส นับตั้งแต่ พ.ศ. 2468
อาคารและเสนาสนะที่สำคัญ ได้แก่ อุโบสถได้รับการดูแลรักษาโดยไม่มีการรื้อถอน มีใบเสมาที่ฝังไว้กับผนังอุโบสถ อุโบสถของวัดได้รับการบูรณะปฏิสังขรณ์ใหม่เมื่อ พ.ศ. 2506 หอบูรพาจารย์เป็นกุฎิหลังเก่าทรงปั้นหยา ได้ที่ได้รวบรวมสิ่งของ รูปภาพที่มีค่าของบูรพาจารย์ รวบรวมไว้เพื่อเป็นการเชิดชูคุณความดีของหลวงพ่อนุ่ม ธัมมาราโม และหลวงพ่อชม ธัมมธีโร อาคารหลังนี้ออกแบบจากคณะอาจารบ์สถาบันเทคโนโลยีพระจอมเกล้าลาดกระบัง สร้างคร่อมบนกุฎิหลังเก่าของหลงงพ่อนุ่ม ตัวอาคารเป็นคอนกรีต ด้านหลังมีศาลาการเปรียญทรงโบราณประยุกต์แบบเปิดโล่งจัดเก็บพระพุทธรูปปางต่าง ๆ และยังมีเจดีย์ย่อมุมไม้สิบสอง 2 องค์
โทโยโนะ

โทโยโนะ  เป็นเมืองหนึ่งในสองเมืองของอำเภอโทโยโนะ ตั้งอยู่ทางทิศเหนือของจังหวัดโอซากะ ประเทศญี่ปุ่น เมืองนี้ครอบคลุมพื้นที่ภูเขาและป่าไม้ทางตอนเหนือของจังหวัดโอซากะ เขตพื้นที่ตะวันตกของเมืองอยู่ที่ระดับความสูง 200 ถึง 300 เมตร และเขตพื้นที่ตะวันออกและตะวันออกเฉียงใต้อยู่ที่ความสูง 400 ถึง 600 เมตร
ณ เดือนตุลาคม ค.ศ. 2016 เมืองนี้มีจำนวนประชากรประมาณ 19,519 คน มีความหนาแน่นของประชากร 570 คนต่อตารางกิโลเมตร มีขนาดพื้นที่ทั้งสิ้น 34.37 ตารางกิโลเมตร
เขตพื้นที่ตะวันตกของเมืองโทโยโนะสามารถเข้าถึงเมืองใกล้เคียงได้อย่างสะดวกสบายโดยใช้เวลาขับรถไม่เกิน 10 นาที สามารถเข้าถึงทางด่วนโดยใช้จุดเข้า-ออก "มิโน-โทโดโรมิ" ของทางด่วนชิมเมชิง และมีรถไฟฟ้าให้บริการจำนวน 3 สถานีในเขตพื้นที่ตะวันตก โดยใช้เวลาในการนั่งรถไฟไปยังสถานีอูเมดะน้อยกว่า 1 ชั่วโมง
เขตพื้นที่.
เมืองโทโยโนะแบ่งย่อยออกเป็น 3 เขตพื้นที่ ประกอบด้วยชุมชนต่าง ๆ (พร้อมรหัสไปรษณีย์) ดังนี้
ประวัติ.
โทโยโนะเป็นต้นกำเนิดของพันธุ์เกาลัดญี่ปุ่นที่เรียกว่า "กิงโยเซะ" ซึ่งทนต่อศัตรูพืช เชื่อกันว่าได้มาจากต้นอ่อนเกาลัดที่พบได้ในโทโยโนะเมื่อ ค.ศ. 1750
วัดหน้าพระธาตุ (จังหวัดชลบุรี)

วัดหน้าพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าพระธาตุ อำเภอพนัสนิคม จังหวัดชลบุรี
บริเวณวัดหน้าพระธาตุเป็นที่ตั้งของเมืองพระรถ เมืองโบราณสมัยทวารวดีและเจริญสืบเนื่องมาจนถึงสมัยลพบุรี ตัวเมืองเป็นรูปสี่เหลี่ยมผืนผ้า อยู่ทางด้านตะวันตกของถนน พื้นที่ภายในเมืองส่วนใหญ่กลายเป็นไร่นาไปแล้ว โคกเนินใหญ่ตรงกลางเมืองปัจจุบันเป็นที่ตั้งของหมู่บ้านและวัดหน้าพระธาตุ 
บริเวณโบราณสถาน มีฐานก่อด้วยอิฐรูปสี่เหลี่ยม ได้มีการสร้างเจดีย์บนฐาน โบราณวัตถุบนกุฏิเจ้าอาวาส ได้แก่ พระพุทธรูปหินทรายสีเขียว แท่นหินบดยา ภาชนะดินเผาแบบเนื้อดินธรรมดา แบบเนื้อดินหยาบเนื้อแกร่ง ชิ้นส่วนประติมากรรม ได้แก่ แท่นประดิษฐานวางรูปเคารพศิลาแลง แท่นโยนิรูปไข่หินทรายสีเขียว เศษซากโบราณวัตถุอยู่ใต้ต้นไม้ใกล้ศาลาใหญ่ ในลานวัด
วัดหน้าพระธาตุตั้งวัดเมื่อ พ.ศ. 2247 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 มีพระมหามนัส ปสนฺโน ป.ธ.3 เป็นเจ้าอาวาสรูปปัจจุบัน
วัดหน้าพระธาตุ

วัดหน้าพระธาตุ อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดหน้าพระธาตุ (จังหวัดพิษณุโลก)

วัดหน้าพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครไทย อำเภอนครไทย จังหวัดพิษณุโลก มีพื้นที่ประมาณ 26 ไร่
วัดหน้าพระธาตุ หรือ วัดเหนือ อยู่ทางทิศเหนือของชุมชนนครไทย เดิมเป็นวัดเก่าสมัยสุโขทัยที่ร้างมานาน ภายในวัดมีโบราณสถานที่สำคัญเช่นซากเจดีย์แบบสุโขทัย เป็นเจดีย์ดอกบัวตูม ปัจจุบันได้มีการสร้างเจดีย์แบบพื้นบ้านครอบทับซากเจดีย์ดังกล่าว ใกล้ ๆ กันพบวิหารหลวงพ่อเพชร ซึ่งเป็นใบเสมาหินทรายแกะสลักสองด้าน ด้านหนึ่งแกะสักเป็นรูปพระสถูปศิลปะแบบทวาราวดีตอนปลาย อีกด้านหนึ่งแกะสลักเป็นพระพุทธรูปขัดสมาธิเพชร อิทธิพลศิลปะล้านนาผสมกับศิลปะสุโขทัย สันนิษฐานว่าน่าจะแกะสลักขึ้นภายหลังด้านแรก และคงมีอายุไม่ต่ำกว่าพุทธศตวรรษที่ 19 พระพุทธรูปองค์นี้ชาวนครไทยเรียกว่า "หลวงพ่อเพชร" โดยวิหารหลวงพ่อเพชรเป็นอาคารไม้ยกใต้ถุนสูง สร้างบนซากอิฐซึ่งเป็นฐานอุโบสถสมัยสุโขทัย
แต่เดิมชาวบ้านเล่าว่ามีพระธาตุตั้งอยู่หน้าวัด ต่อมาปรักหักพังจึงสร้างเจดีย์ทรงพุ่มข้าวบิณฑ์ ศิลปะสุโขทัยองค์หนึ่ง ปัจจุบันได้พังทลายลงและภายในเจดีย์บรรจุพระเครื่องทำด้วยเงินและทองคำหลายองค์ ซึ่งบรรจุรวมอยู่กับเครื่องใช้ที่ทำด้วยเงินและทองเหลืองฝีมือของช่างสมัยโบราณที่แต่ปัจจุบันของส่วนใหญ่ได้สูญหายไปยังคงเหลือเพียงเล็กน้อยซึ่งทางวัดได้เก็บรักษาไว้
จากข้อมูลของสำนักงานพระพุทธศาสนาแห่งชาติระบุว่า วัดหน้าพระธาตุตั้งวัดเมื่อ พ.ศ. 1825 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2527
กีฬาระบำใต้น้ำในแพนอเมริกันเกมส์ 2023

การแข่งขันกีฬาระบำใต้น้ำในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 2 ถึง 5 พฤศจิกายน ค.ศ. 2023 ที่ศูนย์กีฬาทางน้ในกลุ่มสวนสาธารณะสนามกีฬาแห่งชาติ
ประเทศที่เข้าร่วม.
มีนักกีฬาที่ผ่านเข้ารอบทั้งหมด 7 ประเทศ
<templatestyles src="Div col/styles.css"/>
อำเภอโทโยโนะ

อำเภอโทโยโนะ  เป็นอำเภอที่ตั้งอยู่ในจังหวัดโอซากะ ประเทศญี่ปุ่น จัดตั้งขึ้นเมื่อ ค.ศ. 1896 โดยการรวมอำเภอโนเซะ (能勢郡) และอำเภอเทชิมะ (豊島郡) เข้าด้วยกัน
ณ ค.ศ. 2009 อำเภอโทโยโนะมีจำนวนประชากรประมาณ 34,135 คน มีความหนาแน่นของประชากร 257 คนต่อตารางกิโลเมตร มีขนาดพื้นที่ทั้งหมด 133.05 ตารางกิโลเมตร ปัจจุบัน อำเภอโทโยโนะประกอบด้วย 2 เมือง ได้แก่ เมืองโนเซะ และเมืองโทโยโนะ
พัก จูฮย็อน (เกิดปี พ.ศ. 2537)

พัก จูฮย็อน (เกิด 5 ตุลาคม ค.ศ. 1994) เป็นนักแสดงหญิงชาวเกาหลีใต้ เธอเปิดตัวในภาพยนตร์เรื่อง "ใคร...ในร่าง" (2019) ตามด้วยภาพยนตร์โทรทัศน์เรื่อง "Drama Stage Season 3: My Wife's Bed" ทางช่องทีวีเอ็น เธอได้รับการยอมรับจากการปรากฏตัวในซีรีส์เรื่อง "เสี้ยวหัวใจยังไงก็เป็นเธอ" (2020) และแสดงบทนำครั้งแรกของเธอในบท แพ กยู-รี ในออริจินัลซีรีส์ของเน็ตฟลิกซ์เรื่อง "ชมรมลับ ธุรกิจรัก" (2020)
ประวัติ.
พัก จูฮย็อนเกิดเมื่อวันที่ 5 ตุลาคม ค.ศ. 1994 ที่ปูซาน ประเทศเกาหลีใต้ เธอได้รับความสนใจด้านการแสดงหลังจากได้ดูละครเพลงเรื่อง "แคตส์" ในปีแรกของการเรียนมัธยมปลาย เธอเรียนวิชาเอกการแสดงที่มหาวิทยาลัยศิลปะแห่งชาติเกาหลี และแสดงในภาพยนตร์สั้นโดยแสดงเป็นนักเรียน
อาชีพ.
ก่อนที่จะเปิดตัวในฐานะนักแสดง เธอปรากฏตัวในโฆษณาหลายชิ้นตั้งแต่ปี ค.ศ. 2016[] เธอเปิดตัวในปี ค.ศ. 2019 ในภาพยนตร์เรื่อง "ใคร...ในร่าง"
ในปี ค.ศ. 2020 จูฮยอนปรากฏตัวในซีรีส์ทางโทรทัศน์เรื่อง "ซอมบี้นักสืบ" ในบท กง ซุน-จี ออกอากาศทางช่องเคบีเอส2
ฟุตบอลโลก 2026 รอบคัดเลือก

ฟุตบอลโลก 2026 รอบคัดเลือก  จะเป็นกระบวนการคัดเลือกซึ่งจะตัดสินทีมที่จะเข้าร่วมแข่งขันกับทีมของประเทศเจ้าภาพแคนาดา เม็กซิโก และสหรัฐในฟุตบอลโลก 2026
ประเทศที่ผ่านการคัดเลือก.
"หมายเหตุ"'
<templatestyles src="Reflist/styles.css" />
กระบวนการคัดเลือก.
เมื่อวันที่ 9 พฤษภาคม ค.ศ. 2017 สภาฟีฟ่าได้อนุมัติรูปแบบการจัดสรรโควตา สำหรับการแข่งขันรอบสุดท้าย 48 ทีมรูปแบบใหม่
ฟุตบอลโลก 2026 รอบคัดเลือก โซนเอเชีย

การแข่งขันฟุตบอลโลก 2026 รอบคัดเลือก โซนเอเชีย  เป็นการแข่งขันฟุตบอลในโซนเอเชียซึ่งจะทำหน้าที่เป็นรอบคัดเลือกสำหรับฟุตบอลโลก 2026 ที่จะจัดขึ้นในประเทศแคนาดา สหรัฐ และเม็กซิโก สำหรับทีมชาติที่เป็นสมาชิกของสมาพันธ์ฟุตบอลแห่งเอเชีย (AFC) โควต้าทั้งหมด 8 1/3 ตำแหน่ง (โควต้าตรง 8 ตำแหน่ง และโควต้ารอบเพลย์ออฟระหว่างสมาพันธ์ 1 ตำแหน่ง) ในการแข่งขันรอบสุดท้ายที่มีให้สำหรับทีมของเอเอฟซี
กระบวนการคัดเลือกประกอบด้วย 5 รอบ สองรอบแรกเป็นการแข่งขันรอบคัดเลือกสำหรับเอเชียนคัพ 2027
คู่หูป่วน ก๊วนจับผี

คู่หูป่วน ก๊วนจับผี  เป็นซีรีส์ทางโทรทัศน์ของเกาหลีใต้ในปี ค.ศ. 2019 ที่นำแสดงโดยมุน กึน-ย็อง และคิม ซ็อน-โฮ ออกอากาศทางช่องทีวีเอ็น ตั้งแต่วันที่ 21 ตุลาคม ถึง 10 ธันวาคม ค.ศ. 2019
เรื่องย่อ.
ยูรยอง (มุน กึน-ย็อง) กลายเป็นตำรวจสืบสวนเพื่อตามหา ยูจิน (มุน กึน-ย็อง) น้องสาวฝาแฝดที่หายไปของเธอ เธอรู้สึกผิดหวังเพราะรายงานการสูญเสียน้องสาวฝาแฝดของเธอไม่ได้รับการเหลียวแลจาก ฮา มา-รี (ช็อง ยู-จิน) เจ้าหน้าที่ตำรวจในขณะนั้น เธอคิดว่าน้องสาวฝาแฝดของเธอตกเป็นเหยื่อของการฆาตกรรมต่อเนื่องโดยผีใต้ดิน เธอไม่ได้ปฏิบัติตามกฎเสมอไปเพราะเธอเชื่อมั่นในความยุติธรรม เธอร่วมมือกับ โก จี-ซ็อก (คิม ซ็อน-โฮ) ในคืนที่เธอเข้ากะ ด้วยความช่วยเหลือของ คิม อู-ฮย็อก (กี โด-ฮุน) เจ้าหน้าที่ตำรวจรถไฟใต้ดินที่สนใจในความอุตสาหะของเธอ เธอค้นหาน้องสาวฝาแฝดของเธอในอุโมงค์โดยที่หัวหน้าของเธอไม่รู้ โก จี-ซ็อกมีชื่อเสียงเพราะรูปลักษณ์ของเขาและเป็นเจ้าหน้าที่ตำรวจที่ดีที่สุดในชั้นเรียนของเขา เขาได้รับการเลื่อนขั้นให้เป็นตำรวจนครบาลพร้อมกับอดีตแฟนสาวของเขาคือ ฮา มา-รี แต่สถานการณ์บังคับให้เขาต้องเป็นตำรวจรถไฟใต้ดินซึ่งนำไปสู่การเลิกรากับแฟนสาว เขาปฏิบัติตามกฎอย่างเคร่งครัดและไม่ชอบความวุ่นวาย คู่หูของเขาอย่างยูรยองสร้างปัญหามากมายให้กับเขา แต่เนื่องจากความจริงใจของยูรยองสำหรับทุกกรณี เขาจึงเริ่มคิดถึงอดีตของเขา ต่อมา ยูรยองต้องการแยกทางกับคู่หูของเธอ เพราะเธอไม่ต้องการพึ่งพาเขาตลอดเวลา จี-ซ็อกเสียใจมากแต่เขาก็เข้าใจการตัดสินใจแยกทางของคู่หู